**Ալեքսանդր Նիկոլաևիչ Կուլչի** (բելառուս․՝ Аляксандр Мікалаевіч Кульчы; նոյեմբերի 1, 1973(1973-11-01), Գոմել, Բելառուսական ԽՍՀ, ԽՍՀՄ),բելառուս և ռուս ֆուտբոլիստ, կիսապաշտպան։ Անցկացրած խաղերի քանակով (102)՝ Բելառուսի հավաքականի ռեկորդակիր։

Կարիերա
-------

### Ակումբային

Երրորդ դասարանից սկսել է զբաղվել Գոմել ֆուտբոլային դպրոցում։ Երկու տարի հետո տեղափոխվել է հատուկ դպրոց, հաճախ հանդես է եկել երկու տարով մեծերի թիմի կազմում։ 16 տարեկան հասակում ընդգրկվել է երկրորդ լիգայի «Գոմսելմաշ» ակումբի կազմում, 1991 թվականին անցկացրել է 20 խաղ՝ խփելով երկու գոլ։ Բելառուսի առաջնությունում խաղացել է Բոբուրի Բոբրույսկ (1992—1994) և Սլավիա-Մոզիր (1994—1996) ակումբներում։

1996 մրցաշրջանի ավարտից հետո Կուլչիին իրենց թիմ են հրավիրել Կալինինգրադի «Բալտիկա» և ԲԿՄԱ ակումբները։ Բանակայինների հետ կնքել է պայմանագիր, բայց նրանց գլխավոր մարզիչ Ալեքսանդր Տարխանովը տեղափոխվել է «Տորպեդո-Լուժնիկի» ակումբ, ինչի պատճառով Կուլչին տեղափոխվել է մոսկովյան «Դինամո» ակումբ։ 1999 թվականի վերջին՝ պայմանագրի ավարտին, մասնակցել է դիտումների Չինաստանում, բայց ակումբը չի կարողացել ընդհանուր հայտարարի գալ «Դինամո» ակումբի հետ։ Հրավեր է ստացել Նիժնեգորոդի «Լոկոմոտիվ» և Սարատովի «Սոկոլ» ակումբներից, սակայն տեղափոխվել է առաջին դիվիզիոնի Յարոսլավլի «Շիննիկ» ակումբ։ Մեկ մրցաշրջան անցկացնելուց հետո, որոշել է տեղափոխվել Վորոնեժի «Ֆակել» ակումբ, բայց Վորոնեժ ուղևորվելու ժամանակ ավտովթարի է ենթարկվել, ապա թիմի մարզման ժամանակ ստացել է ձեռքի կոտրվածք և որոշել է մնալ «Շիննիկում», որի հետ միասին 2001 մրցաշրջանի արդյունքներով դուրս է եկել Պրեմիեր լիգա, որից «Ֆակելը» դուրս է մնացել, «Ֆակելը» բողոքել է ԿԴԿ-ին, որ ակումբի հետ կնքած պայմանագիրը եղել է խախտումներով, այդ պատճառով Կուլիչին որակազրկվել է։

2005 թվականի մայիսին հեռացել է «Շիննիկ» ակումբից և տեղափոխվել «Տոմ»՝ Անատոլի Բիշովեցի հետ կնքելով պայմանագիր մինչև մրցաշրջանի ավարտը։ 2005 թվականի նոյեմբերին հայտնի է դարձել, որ Կուլչինը հեռանում է թիմից, բայց երբ թիմի գլխավոր մարզիչ է դառնում Վալերի Պետրակովը, նա ակումբի հետ կնքում է հերթական պայմանագիրը, իսկ մեկ տարի հետո երկարաձգել է այն։ 2008 թվականի հունվարին երկու տարի ժամկետով պայմանագիր է կնքել «Ռոստով» ակումբի հետ։ 2011-12 մրցաշրջանում տեղափոխվե է «Կրասնոդար» ակումբ, 2013 թվականի հունվարին տեղափոխվել է Ղազախստանի Պավլոդար քաղաքի «Իրտիշ» ակումբ, որտեղ էլ 39 տարեկան հասակում ավարտել է պրոֆեսիոնալ կարիերան։

### Հավաքականում

Բելառուսի հավաքականի կազմում նորամուտը կատարել է 1996 թվականի փետրվարի 14-ին՝ Թուրքիայի հավաքականի դեմ ընկերական խաղում (2:3)։ 2009 թվականի հոկտեմբերին հայտարարել է թիմից հեռանալու մասին, սակայն հավաքականի կազմում խաղացել է ևս երեք տարի և դարձել Բելառուսի ռեկորդակիր անցկացրած խաղերի քանակով՝ 102 խաղ (մեկ այլ տվյալներով 101)։

### Մարզչական

2014-2016 թվականներին աշխատել է Բելառուսի հավաքականի մարզչական շտաբում։ 2016 թվականից աշխատում է«Դինամո-2» (Մոսկվա) ակումբի մարզչական շտաբում։ 2018 թվականին ստանձնել «Գոմել» ակումբի գլխավոր մարզչի օգնականի պաշտոնը։ 2019 թվականի սեպտեմբերի 3-ին Ալեքսեյ Մերկուլովի հեռանալուց հետո դարձել է «Գոմել» ակումբի գլխավոր մարզիչ։

Ձեռքբերումներ
-------------

### Թիմային

ՄՊԿՑ
* Բելառուսի առաջնության հաղթող - 1996
* Բելառուսի գավաթի դափնեկիր - 1995-96

«Դինամո» (Մոսկվա)
* Ռուսաստանի առաջնության բրոնզե մեդալակիր - 1997
* Ռուսաստանի գավաթի խաղարկության եզրափակչի մասնակիչ - 1996-97, 1998-99

«Շիննիկ»
* Առաջին դիվիզիոնի հաղթող - 2001

«Ռոստով»
* Առաջին դիվիզիոնի հաղթող - 2008

### Անձնական

* Բելառուսի լավագույն ֆուտբոլիստ - 2009
* Սերգեյ Ալեյնիկովի ակումբի անդամ (578 խաղ)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  FBref.com(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. ↑  Селекция: Высший дивизион. Դինամո-1998
4. 1 2  Александр КУЛЬЧИЙ. ПЕРЕД ИГРОЙ ЦЕЛУЮ ОБРУЧАЛЬНОЕ КОЛЬЦО
5. 1 2  Еженедельник «Футбол», № 48, 2009 г.
6. ↑  Александр Кульчий — джокер в колоде Петрушина
7. ↑  Полузащитники «Томи» Кульчий и Климов покинут клуб
8. ↑  Кульчий: «При Бышовце „Томь" играла в антифутбол»
9. ↑  Кульчий продлит контракт с «Томью»
10. ↑  СПИВАК ПОДПИСАЛ КОНТРАКТ С «РОСТОВОМ»
11. ↑  Кульчий закончил выступление за сборную Беларуси, став рекордсменом
12. ↑  Belarus international footballers of all-time
13. ↑  Alyaksandr Kulchiy — Century of International Appearances
14. ↑  ««Գոմել» объявил об увольнении Меркулова. И.о главного тренера назначен Кульчий». Tribuna.com. Վերցված է 2019 թ․ սեպտեմբերի 16-ին.

Արտաքին հղումներ
----------------

* Ֆուտբոլիստի էջը *Sportbox.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · Sportbox.ru · teams.by · Transfermarkt (խաղացող) · Transfermarkt (մարզիչ) · worldfootball.net (խաղացող) · Պրեսբոլ · ՈւԵՖԱ · ՖԻՖԱ |

 |